சுழன்று வெட்டியது. சில சமயம் வெறியனுடையது போலக் கவிழ்ந்தது. சிரிப்பு ? -அந்தச் சிரிப்பு , கந்தசாமிப் பிள்ளையைச் சில சமயம் பயமுறுத்தியது. சில சமயம் குழந்தையுடையதைப் போலக் கொஞ்சியது. ரொம்பத் தாகமாக இருக்கிறது என்றார் கடவுள். " இங்கே ஜலம் கிலம் கிடைக்காது ; வேணுமென்றால் காப்பி சாப்பிடலாம் ; அதோ இருக்கிறது காப்பி ஹோட்டல் என்றார் கந்தசாமிப் பிள்ளை. வாருங்களேன் , அதைத்தான் சாப்பிட்டுப் பார்ப்போம் என்றார் கடவுள். கந்தசாமிப் பிள்ளை பெரிய அபேதவாதி. அன்னியர் , தெரிந்தவர் என்ற அற்ப பேதங்களைப் பாராட்டுகிறவர் அல்லர். * '